1.sz. melléklet

Értelmező rendelkezések

Jelen szabályzat alkalmazásában

a) közismereti tanári szakok: magyar nyelv és irodalom szakos tanár; történekem szakos tanár; idegen nyelv szakos tanár; matematikatanár; informatikatanár; számítástechnika szakos tanár, természetismeret szakos tanár; fizikatanár, biológiatanár, kémiatanár, földrajztanár, ének-zene tanár, rajztanár, rajz- és vizuális nevelő tanár, technika és életvitel szakos tanár, technikatanár, testneveléstanár, gazdaságismeret tanár, háztartásökonómia-életvitel szakos tanár, etika, ember- és társadalomismeret szakos tanár; filozófia szakos tanár; filmelmélet és filmtörténet szakos tanár; művészettörténet szakos tanár; pszichológia szakos tanár; egészségtan tanár; ügyvitel szakos tanár, továbbá az a képzés, amelyen 2006. szeptember 1 -je előtt a hallgató - második közismereti tanári képzés alapján - mentesült a költségtérítés megfizetése alól;

b) árva: az a 25 évnél fiatalabb hallgató, akinek mindkét szülője, illetve vele egy háztartásban élt hajadon, nőtlen, elvált vagy házastársától külön élt szülője elhunyt és nem fogadták örökbe;

c) félárva az a 25 évnél fiatalabb hallgató, akinek egy szülője elhunyt és nem fogadták örökbe;

d) fogyatékossággal élő vagy egészségi állapota miatt rászorult hallgató: az a hallgató, aki

da) fogyatékossága miatt állandó vagy fokozott felügyeletre, gondozásra szorul, illetve aki fogyatékossága miatt rendszeresen személyi és/vagy technikai segítségnyújtásra és/vagy szolgáltatásra szorul,

vagy

db) munkaképességét legalább 67%-ban elvesztette, vagy legalább 50%-os mértékű egészségkárosodást szenvedett és ez az állapot egy éve tart vagy előreláthatólag még legalább egy évig fennáll;[[1]](#footnote-1)

e) családfenntartó: az a hallgató,

ea) akinek legalább egy gyermeke van,

eb) aki a szociális igazgatásról és szociális ellátásokról szóló 1993. évi III. törvény alapján ápolási díjra jogosult;

f)nagycsaládos: az a hallgató, akinek

fa) legalább két eltartott testvére vagy három gyermeke van, vagy

fb) eltartóin (eltartóján) kívül legalább két vele egy háztartásban élő személyre igaz, hogy havi jövedelme nem éri el a minimálbér összegét, vagy

fc) legalább két kiskorú gyermeknek a gyámja;

g) szociális juttatásra jogosult hallgató : az a teljes idejű felsőoktatási szakképzésben, alap- és mesterképzésben, illetve~~,~~ osztatlan képzésben, valamint doktori képzésben részt vevő hallgató, aki[[2]](#footnote-2)

ga) államilag támogatott képzési formában, vagy magyar állami (rész) ösztöndíjasként vesz részt, vagy[[3]](#footnote-3)

gb) tanulmányait magyar állami (rész)ösztöndíjas képzési formában kezdte meg és az adott szakon, szakképzésben megkezdett féléveinek száma alapján jogosult lenne magyar állami (rész)ösztöndíjas képzésben való részvételre;

h) az egyetemi saját bevétel: az Nftv. 82. § (1)-(2) bekezdése szerinti térítési díj, továbbá intézményi szabályzatban meghatározott szolgáltatási díj, valamint az intézmény vállalkozási tevékenységének eredménye, gazdasági társaságoktól kapott támogatásból származó bevétele,továbbá a pályázat útján kifejezetten ösztöndíj fizetésére kapott támogatás;.[[4]](#footnote-4)

*i)*államilag támogatott hallgató*:* az államilag támogatott képzésben részt vevő hallgató, valamint 2012 szeptemberétől kezdődően magyar állami (rész)ösztöndíjas képzésre felvételt nyert hallgató.[[5]](#footnote-5)

(2) Jelen szabályzat alkalmazásában - az érintett támogatási forma megszűnése miatt - a rendszeres gyermekvédelmi támogatásban részesülőnek kell tekinteni azt a személyt is, aki

a) árva, vagy

b) tartósan beteg, illetve súlyosan fogyatékos személy, vagy,

c) kikerült a nevelésbe vétel alól, vagy

d) gyámsága nagykorúsága miatt szűnt meg.

1. Módosította a Szenátus **28/2014/2015 SZT** számú határozata. [↑](#footnote-ref-1)
2. Módosította a Szenátus **28/2014/2015 SZT** számú határozata. [↑](#footnote-ref-2)
3. Módosította a Szenátus **76/2012/2013 SZT** számú határozata. [↑](#footnote-ref-3)
4. Módosította a Szenátus **76/2012/2013 SZT, 28/2014/2015 SZT** számú határozata. [↑](#footnote-ref-4)
5. Beillesztette a Szenátus **76/2012/2013 SZT, 28/2014/2015 SZT** számú határozata. [↑](#footnote-ref-5)